—राजु प्रकृति नेपालका सुचिकृत आदिबासी जनजातिहरु मध्ये गुरुङ्ग जाति पनि एक हो । आफ्नै भाषा, संस्कृति, सभ्यता र इतिहास भएका गुरुङ्गहरुको थातथलो बर्तमान नेपालको कालिगण्डकीदेखि बुढीगण्डकीसम्मका भू—भागहरु हुन् । त्यस भू—भागबाट बसाई सराईको क्रममा यतिखेर गुरुङ्गहरु नेपाल लगायत छिमेकी मुलुकहरु भुटान, भारतको सिक्किम, दार्जिलिङ्ग, कालिङ्गपोङ्ग देखि देहरादुनसम्म छरिएर स्थायी रुपमा समेत बसोबास गरिरहेका छन् । पछिल्लो समयमा यू.के., हङकङ लगायत अन्य देशहरुमा समेत स्थायी तथा अस्थायी बसोबास रहेका छन् । त्यस बाहेक अमेरिका, क्यानाडा, जर्मन, अष्टे«लिया, बेल्जियम, स्वीजरल्याण्ड, फ्रान्स, जापान,…
